B4-0332, 0346, 0356 και 0363/98

Ψήφισμα σχετικά με την επισιτιστική κατάσταση στη Βόρειο Κορέα

Το Ευρωπαΐκό Κοινοβούλιο,

- έχοντας υπόψη τα ψηφίσματά του της 15ης Μα&?;ου 1997 ((ΕΕ C 167 της 2.6.1997, σελ. 157)) και της 23ης Οκτωβρίου 1997 ((ΣΠ της ημερομηνίας αυτής, Μέρος ΙΙ, σημείο 8.)) σχετικά με το λιμό που πλήττει τη Βόρειο Κορέα,

A. σημειώνοντας ότι η έλλειψη εκατομμυρίων τόννων ρυζιού και αραβοσίτου ως αποτέλεσμα της κακής εσοδείας του 1997 αρχίζει να γίνεται πλέον ιδιαίτερα αισθητή,

Β. έχοντας επίγνωση της χρόνιας έλλειψης ενέργειας στη χώρα και της προσχώρησης της ΕΕ στον Οργανισμό Ενεργειακής Ανάπτυξης της Κορεατικής Χερσονήσου (KEDO) που θεσπίστηκε με στόχο την κατασκευή δύο σταθμών πυρηνικής ενέργειας στη Βόρειο Κορέα έως το 2005,

Γ. έχοντας επίγνωση της ανακοίνωσης της 2ας Μαρτίου 1998 από την επιτροπή της Λαΐκής Δημοκρατίας της Κορέας για την αποκατάσταση των ζημιών που προκλήθηκαν από τις πλημμύρες, ότι ακόμα και εάν η σημερινή καθημερινή και καθορισμένη μερίδα σιτηρών μειωθεί στο ήμισυ από 200 σε ανεπαρκή 100 γραμμάρια, τα αποθέματα σιτηρών θα έχουν ήδη τελειώσει κατά τα μέσα Μαρτίου 1998,

Δ. έχοντας επίσης επίγνωση άλλων πηγών που αμφισβητούν τη σοβαρότητα της κατάστασης,

Ε. σημειώνοντας όμως ότι τα επίσημα στοιχεία των ΗΕ αναφέρουν ότι υφίστανται δεκάδες χιλιάδες παιδιών που υποφέρουν ήδη από τα αποτελέσματα του υποσιτισμού,

ΣΤ. έχοντας επίγνωση των συνεχιζόμενων προσπαθειών των ΜΚΟ, της Άμεσης Βοήθειας του Ερυθρού Σταυρού για τα Παιδιά και των Γιατρών Χωρίς Σύνορα, καθώς και των υπηρεσιών των Ηνωμένων Εθνών,

Ζ. σημειώνοντας ότι τα αίτια του λιμού οφείλονται στην αποτυχημένη οικονομική και γεωργική πολιτική της χώρας κατά τις τελευταίες δεκαετίες,

Η. λαμβάνοντας υπόψη ότι οι αρχές της Βόρειου Κορέας κρατούν τους πολίτες σε στενή απομόνωση, και ότι οι επιβληθέντες περιορισμοί όσον αφορά τις επισκέψεις στη Βόρεια Κορέα και την πρόσβαση σε αμερόληπτη ενημέρωση εμποδίζουν τον προσδιορισμό του μεγέθους εξάπλωσης του λιμού, αλλά και τον κατάλληλο έλεγχο της χορηγηθείσας επισιτιστικής βοήθειας,

Θ. λαμβάνοντας υπόψη το γεγονός ότι η Ευρωπαΐκή Ένωση αποτελεί το μεγαλύτερο χορηγό βοήθειας,

1. ασκεί κριτική στην κυβέρνηση της Βορείου Κορέας διότι παρακωλύει την εμπεριστατωμένη αξιολόγηση της επισιτιστικής κρίσης και εμποδίζει τον έλεγχο της διανομής της βοήθειας 7 καλεί συνεπώς την κυβέρνηση να επιτρέψει τη διεξαγωγή αντικειμενικής αξιολόγησης της σημερινής κατάστασης, καθώς και τον έλεγχο της χορηγηθείσας βοήθειας 7

2. καλεί την Ευρωπαΐκή Ένωση και τα κράτη μέλη να προετοιμαστούν για τη χορήγηση περαιτέρω ανθρωπιστικής βοήθειας, να εξαρτήσουν όμως την παροχή της ενίσχυσης αυτής από τη δυνατότητα των χορηγών να ελέγχουν τη διανομή της βοήθειας 7

3. εμμένει στο να επιτρέψει η Βόρειο Κορέα σε αντιπροσωπεία να ελέγξει τόσο τις ανάγκες σε ό,τι αφορά την παροχή ανθρωπιστικής βοήθειας όσο και τα προβλήματα παροχής ενέργειας που επιδεινώνουν την προηγούμενη κατάσταση 7

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, την κυβέρνηση της Λαΐκής Δημοκρατίας της Κορέας, την κυβέρνηση της Δημοκρατίας της Κορέας, καθώς και τις κυβερνήσεις των ΗΠΑ και της Ιαπωνίας.